ТАНЦ ФИЛМ ФЕСТ	| БИЛЕТИ	| АКРЕДИТАЦИИ:	Журналисти	Професионалисти	| Какво следва?
Теодор Ушев и екипът от Япония, който ще пристигне за вечерта, посветена на българския аниматор в рамките на Киномания, отправиха специално видео обръщение от Токио. В момента Теодор е в Япония, а в България ще пристигне за кино-концерта, който ще премине под наслов „Нарисувай ми тъга”. Събитието ще се проведе в зала 1 на НДК на 17 ноември от 19:00 ч.
Във видеото Теодор е в компанията на екипа от Токийския университет в Япония, които споделят и първите научени думи на български език, сред които са „Здравей София“ и „до скоро“.
Продуцентите от Токио ще осигурят специален софтуер за кино-концерта по „Четирите годишни времена” на Вивалди, който ще синхронизира ритъма на картината и живата музика, която се изпълнява. Музикалното удоволстие за публиката в зала 1 ще поднесат музикантите от ансамбъл „Куарто” със солист Иван Пенчев.
Във втората част от вечерта зрителите ще могат да гледат единствената прожекция за България на най-новия филм на Теодор Ушев – „Физика на тъгата” (по едноименния роман на Георги Господинов). Филмът вече има 6 награди от 4 престижни световни фестивала в Торонто, Ванкувър, Отава и Монреал.
Цялата програма на Киномания следете на нашата Фейсбук страница и онлайн на www.kinomania.bg.
Билети за „Нарисувай ми тъга” може да закупите от касите на Билетен център – НДК и онлайн на www.tickets.ndk.bg.
Трейлър на „Физика на тъгата” може да видите тук.
Видео обръщението на Теодор Ушев и екипа от Япония – тук.